Diari Oficial de la Generalitat Valenciana


Sumari del DOGV 4177, del 28-01-2002 (2002/299)

RESOLUCIÓ de 5 de desembre de 2001, de la Direcció General de Centres Docents, per la qual s'implanten, en determinats instituts de la Comunitat Valenciana, ensenyaments de Batxillerat i cicles formatius de Formació Professional específica en règim nocturn.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4177

Data del DOGV
:   28-01-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/299


Data del document
:   05-12-2001

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * centre d'ensenyament
    * formació professional
    * ensenyament públic
    * ensenyament professional

RESOLUCIÓ de 5 de desembre de 2001, de la Direcció General de Centres Docents, per la qual s'implanten, en determinats instituts de la Comunitat Valenciana, ensenyaments de Batxillerat i cicles formatius de Formació Professional específica en règim nocturn. [2002/F299]
  
Vista l'Ordre de 5 de juliol de 1999, de la Conselleria de Cultura, Educació i Ciència, publicada en el Diari Oficial de la Generalitat Valenciana de 21 de juliol de 1999, modificada per l'Ordre de 7 de febrer de 2000 (DOGV de 16 de febrer), que regula l'horari especial als centres de la Comunitat Valenciana que impartixen cicles formatius de Grau Mitjà i de Grau Superior de Formació Professional Específica.
  
Vista l'Ordre de 9 de juliol de 1999, de la Conselleria de Cultura, Educació i Ciència, publicada en el Diari Oficial de la Generalitat Valenciana de 6 d'agost de 1999, sobre l'ordenació, organització i instruccions per a l'aplicació dels ensenyaments de Batxillerat, regulats en la Llei Orgànica 1/1990, d'Ordenació General del Sistema Educatiu, en règim nocturn.
  
Vistes les propostes de la Direcció General d'Ordenació i Innovació Educativa i Política Lingüística, del Servei de Planificació Educativa, i també els informes corresponents de la Inspecció Educativa.
  
Fent ús de les competències que em conferix l'article 76 de la Llei 5/1983, de Govern Valencià, i l'Ordre de 5 de juliol de 1999, de la Conselleria de Cultura, Educació i Ciència, resolc:
  
Primer
  
Implantar en règim nocturn, als instituts d'Educació Secundària que s'indiquen en l'annex, els ensenyaments que s'hi assenyalen.
  
Segon
  
Els centres organitzaran els ensenyaments d'acord amb el tipus organitzatiu i el nombre de grups autoritzats.
  
Es podran constituir grups mixtos, quan el nombre d'alumnes no permeta un grup homogeni per modalitat, sempre que es comptabilitzen entre 28 i 35 alumnes i, com a mínim, 14 alumnes per modalitat.
  
Tercer
  
El centre concertat San Roque, que fou autoritzat per a impartir en règim nocturn els batxillerats de Ciències de la Naturalesa i de la Salut, i d'Humanitats i Ciències Socials, mitjançant la Resolució d'esta Direcció General de 28 de maig de 2001, adoptarà el model organitzatiu B amb efectes del curs 2000/2001.
  
Quart
  
El que s'establix en esta disposició s'inscriurà en el Registre de Centres Docents de la Generalitat Valenciana.
  
Quint
  
Esta disposició entrarà en vigor el dia de la seua publicació en el Diari Oficial de la Generalitat Valenciana. No obstant això, els efectes acadèmics d'esta autorització s'entenen referits al començament del curs escolar 2001/2002, quan no s'indique expressament el contrari.